Komisjoni määrus (EÜ) nr 2066/2002,

21. november 2002,

millega täiendatakse määruse (EÜ) nr 2400/96 (teatavate nimetuste kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määruses (EMÜ) nr 2081/92 põllumajandussaaduste ja toiduainete geograafiliste tähiste ning päritolunimetuste kaitse kohta) lisa (Carne de Bovino Cruzado dos Lameiros do Barroso, Pruneaux d’Agen - Pruneaux d’Agen mi-cuits, Carciofo romanesco del Lazio, Aktinidio Pierias, Milo Kastorias, Welsh Beef)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 2796/2000, [2] eriti selle artikli 6 lõikeid 3 ja 4,

ning arvestades järgmist:

(1) Kooskõlas määruse (EMÜ) nr 2081/92 artikliga 5 on Portugal saatnud komisjonile taotluse nimetuse "Carne de Bovino Cruzado dos Lameiros do Barroso" registreerimiseks geograafilise tähisena, Prantsusmaa saatnud taotluse nimetuse "Pruneaux d’Agen - Pruneaux d’Agen mi-cuits" registreerimiseks geograafilise tähisena, Itaalia saatnud taotluse nimetuse "Carciofo Romanesco del Lazio" registreerimiseks geograafilise tähisena, Kreeka saatnud taotluse nimetuste "Aktinidio Pierias" ja "Milo Kastorias" registreerimiseks geograafiliste tähistena ning Ühendkunigriik saatnud taotluse nimetuse "Welsh Beef" registreerimiseks geograafilise tähisena.

(2) Vastavalt kõnealuse määruse artikli 6 lõikele 1 on leitud, et taotlused vastavad kõikidele kõnealuses määruses sätestatud nõuetele ja sisaldavad eelkõige kõiki artikli 4 kohaselt nõutud andmeid.

(3) Komisjonile ei ole esitatud määruse (EMÜ) nr 2081/92 artikli 7 alusel vastuväiteid käesoleva määruse lisas osutatud nimetuste kohta pärast nende avaldamist Euroopa Ühenduste Teatajas. [3]

(4) Taotlejate rühm, mis oli varem tuntud kui "Welsh Beef Promotions", on muutnud oma nimetust ja see on nüüd "Welsh Lamb and Beef Promotions Ltd".

(5) Seepärast tuleks kõnealused nimetused kanda kaitstud päritolunimetuste ja geograafiliste tähiste registrisse ja võtta kaitstud päritolunimetuste või kaitstud geograafiliste tähistena kaitse alla kogu ühenduses.

(6) Käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 1495/2002 [5]) lisa,

ON VASTU VÕTNUD KÄESOLEVA MÄÄRUSE:

Artikkel 1

Käesoleva määruse lisas esitatud nimetused lisatakse määruse (EÜ) nr 2400/96 lisasse ja kantakse kaitstud geograafiliste tähistena määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja geograafiliste tähiste registrisse.

Artikkel 2

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 21. november 2002

Komisjoni nimel

komisjoni liige

Franz Fischler

[1] EÜT L 208, 24.7.1992, lk 1.

[2] EÜT L 324, 21.12.2000, lk 26.

[3] EÜT L 21, 25.1.2000, lk 18 (Welsh Beef).EÜT C 21, 24.1.2002, lk 27 (Carne de Bovino Cruzado dos Lameiros do Barroso).EÜT C 46, 20.2.2002, lk 5 (Pruneaux d’Agen - Pruneaux d’Agen mi-cuits).EÜT C 51, 26.2.2002, lk 26 (Carciofo Romanesco del Lazio).EÜT C 76, 27.3.2002, lk 7 (Aktinidio Pierias).EÜT C 67, 16.3.2002, lk 29 (Milo Kastorias).

[4] EÜT L 327, 18.12.1996, lk 11.

[5] EÜT L 225, 22.8.2002, lk 11.

--------------------------------------------------

LISA

EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED

Värske veiseliha

PORTUGAL

Carne de Bovino Cruzado dos Lameiros do Barroso (kaitstud geograafiline tähis)

ÜHENDKUNINGRIIK

Welsh Beef (kaitstud geograafiline tähis)

Puuvili – Kuivatatud puuvili

PRANTSUSMAA

Pruneaux d’Agen – Pruneaux d’Agen mi-cuits (kaitstud geograafiline tähis)

Puu- ja köögivili

ITAALIA

Carciofo Romanesco del Lazio (kaitstud geograafiline tähis)

KREEKA

Ακτινίδιο Πιερίας (Aktinidio Pierias) (kaitstud geograafiline tähis)

Μήλο Καστοριάς (Milo Kastorias) (kaitstud geograafiline tähis)

--------------------------------------------------